Zhantas/Cleaned-Kyrgyz_Wikipedia huggingface dataset:
Мэгги Жилленхол

Маргалит Рут "Мэгги" Жилленхол (/ dʒɪlənhɑːl /; 1977- жылдын 16-ноябрында Нү-Йорк шаарында туулган) - америкалык актриса. Анын атасы — режиссер жана продюсер Стивен Жилленхол, апасы сценарий жазуучусу Наоми Фонер, актер Жейк Жилленхолдун эжеси.

Ал атасынын тасмаларында өспүрүм кезинде эле ролдорду ойноп, иниси менен бирге "Донни Дарко" (англ. Donnie Darko, 2001) тасмасыне тартылышкан. Актриса " Катчы кыз" (англ. Secretary, 2002) тасмасында Ли Холлоувэйдин ролун ойноп, коомчулуктун назарына түшкөн жана бул ролу үчүн актриса "Алтын глобус" сыйлыгын алган. "Шерри балакай" (англ. Sherrybaby, 2006) тасмасындагы ролу үчүн "Көркөм фильмде эң мыкты актриса" номинациясында "Алтын глобус" сыйлыгына талапкер болгон. Актриса "Кара рыцарь" (англ. The Dark Knight, 2008) тасмасындагы ролу үчүн дагы жакшы ой-пикирлерди уккан. "Акылынан адашкан жүрөк" (англ. Crazy Heart, 2009) тасмасындеги ролу "Экинчи пландагы эң мыкты актриса" номинациясында "Оскар" сыйлыгына көрсөтүлгөн. "Макфи бала багуучу" (англ. Nanny McPhee and the Big Bang , 2010) "Кайра жыгылбайт" (англ. Won't Back Down, 2012) тасмаларына тартылган. "Фрэнк" (англ. Frank, 2014) ролу үчүн актриса BIFA Award (Британиялык эркин кино) сыйлыгына талапкер болгон.

2014-жылы актрисанын Бродвейдеги дебюту "Чындык" (англ. The Real Thing) тасмасы менен ачылган. Ошондой эле актриса "Нарк-санаттуу, тектүү аял" (англ. The Honourable Woman) деген Би-Би-Си телесериалында дагы роль ойногон. Ушул ролу үчүн актриса "Алтын глобус" сыйлыгын алып, "Эмми" сыйлыгына талапкер болгон.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Ева Грин

Ева Гаэль Грин (French: [ɡʁin]; Swedish: [ˈɡɾeːn], 1980-жылдын 6-июлунда туулган) француз актрисасы жана модель. Ал Бернардо Бертолуччинин "Кыялкечтер" (англ. The Dreamers,англ. 2003) тасмасында ойноп актриса катары тушоосу кесилген. Ага чейин театрда эмгектенген. Актриса дүйнөлүк атак-даңкка Ридли Скоттун "Бейиш падышачылыгы" (англ. Kingdom of Heaven, 2005) тасмасындагы Иерусалим канышасы Сибилланын, "Рояль казиносу" (англ. Casino Royale, 2006) тасмасында Веспер Линддин ролун ойноо аркылуу жетишкен. 2006-жылы Е.Грин Британия кино жана теле искусство академиясынын (The British Academy of Film and Television Arts) "Жаңыдан чыгып келаткан эң мыкты актриса" (Best Rising Star) сыйлыгын алган.

2006-жылдан тартып, актриса Жаракалар" (англ. Cracks, 2009), "Клон" (англ. Womb, 2010), "Укмуш сүйүү" (англ. Perfect Sense, 2011) сыяктуу көз карандысыз тасмаларда тартылган. "Камелот" (англ. Camelot) тасмасында ойноп, "Кара көлөкөлөр" (англ. Dark Shadows, 2012) тасмасында Анжелика Бушардын ролун жараткан. 2014-жылы "300 спарталыктар: империянын гүлдөшү" (англ.300: Rise of an Empire (2014) тасмасында Артемисиянын, Фрэнк Миллер жана Роберт Родригес биргелешип тарткан "Күнөөлөр шаары: мындай аял курмандыкка чапса болот" (англ. Sin City: A Dame to Kill For, 2014) тасмасында Эва Лорддун ролун ойногон. Е. Грин Ванесса Айвздын ролун "Коркунучтуу жомоктор" (англ. Penny Dreadful, 2014–16) тасмасында ойногон. Актриса сериалдагы ролдору үчүн "Эң мыкты актриса" номинациясында "Алтын глобус" сыйлыгынын 73- аземинде талапкер болгон. 2016-жылы "Перегрин айымдын өзгөчө балдар үчүн үйү" деген Тим Бёртондун фэнтези (англ. Miss Peregrine's Home for Peculiar Children) тасмасында башкы ролду ойногон.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Кира Найтли

thumb|Кира Найтли (2011)
Кира Кристина Найтли (/ ˌkɪərə naɪtli /; 1985-жылдын 26-мартында туулган) -англиялык актриса. Ал бала кезинен эле телекөрсөтүүлөргө тартылып, биринчи тасмалык дебюту 1995-жылы ачылган. Бир нече тасмаларда экинчи пландагы ролдорду жараткандан соң, "Бекхэмдей ойно" (англ. Bend It Like Beckham) тасмасындагы ролу актрисага ийгилик алып келген. Актриса "Кариб деңизинин каракчылары" (англ. Pirates of the Caribbean) деген тасмадагы Элизабет Суонндун ролу аркылуу дүйнөгө атагы чыкты. Голливуддагы эң кирешелүү актрисалардын бир катары таанылган актриса Empire сыйлыгын уткан жана "Оскар" жана "Алтын глобус" сыйлыктарына бир нече ирет талапкер болгон. 

Кира Найтли "Намыс жана көмүскө ишеним" (англ. Pride & Prejudice, 2005) тарыхый тасмасындагы ролу үчүн "Оскар" сыйлыгынын "Эң мыкты актриса" номинациясына жана "Алтын глобус" сыйлыгынын "Эң мыкты актриса" номинациясына талапкер болгон. "Күнөөлөрдөн арылуу" (англ. Atonement, 2007) тасмасындагы ролу үчүн кайрадан "Алтын глобус" сыйлыгына көрсөтүлгөн.Ошондой эле "Жибек" (англ. Silk, 2007); "Герцогиня" (англ. The Duchess, 2008); "Коркунучтуу жол" (англ. A Dangerous Method, 2011) жана "Анна Каренина" (англ. Anna Karenina, 2012) сыяктуу тасмалардагы ролдору менен көрүүчүлөрдүн эсинде калган. К. Найтли кинонун ар түрдүү жанрларында роль жараткан. Актриса "Чыныгы сүйүү" (англ. Love Actually, 2003) тасмасына тартылса, "Артур падыша" (King Arthur, 2004) тарыхый тасмасында Гвиневранын ролун ойногон. 2005-жылы "Күрмө" (англ. Jacket) тасмасыне жана "Домино" (англ. Domino) деген биографиялык экшн тасмасына тартылган. 2008-жылы актриса "Махабаттын чеги" (англ. the The Edge of Love) жана 2010-жылы "Жан сакчы"(London Boulevard деген тасмаларда ойногон. "Менден кетпе" (англ. Never Let Me Go) илимий-фантастикалуу тасмасынде 2010-жылы катышкан, ушул эле жылы "Акыркы түн" (англ. Last Night) мелодрамасында роль жараткан. Анын 2012-жылы тартылган тасмасы "Кыяматтык дос издеймин" (англ. the Seeking a Friend for the End of the World) болду.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Категория:Туулгандар 1985-жылы
Жон Траволта

Жон Жозеф Траволта (1954-жылы 18-февралда туулган) - америкалык актер, продюсер, бийчи жана ырчы. Жон Траволта алгач 1970-жылдары "Кош келиңиз Коттер" ( англ. Welcome Back, Kotter, 1975–1979) ) телесериалында тартылгандан соң белгилүү болгон. Андан кийин "Алтынчы куну кечинде" (англ. Saturday Night Fever, 1977) жана "Бриолин" (англ. Grease, 1978) деген прокатта жакшы көрсөткүчтөрдү берген тасмаларда ойногон. 1980-жылдары Ж. Траволтанын чыгармачылыгында тыныгуу болгон. Бирок 1990-жылдарда "Кылмыш окуясы" (англ. Pulp Fiction, 1994) тасмасындагы ролу менен анын актердук чыгармачылыгы жанданган. Актер андан кийин "Бетсиз" (англ. Face/Off, 1997), "Сыр сөз: балык-кылыч" ( англ. Swordfish, 2001), "Чыныгы камандар" (англ. Wild Hogs), "Чач үчүн лак" (англ. Hairspray) тасмаларында роль аткарган. 

Жон Траволта "Алтынчы күнү кечинде" (англ. Saturday Night Fever, 1977) жана "Кылмыш окуясы" тасмаларындагы ролдору үчүн "Оскар" сыйлыгына талапкер болгон. "Кодо" (англ. Get Shorty) тасмасындагы ролу үчүн актер "Алтын глобус" сыйлыгын "Көркөм фильмдеги/мюзиклдеги/комедиядагы эң мыкты актер" номинациясында алган. Ошондой эле алты номинацияда талапкер болгон, акыркы жолу сыйлыкка 2008-жылы көрсөтүлгөн. 2014-жылы Ж. Траволта эл аралык кинометаграфиядагы ийгиликтери үчүн Индиянын эл аралык киноакадемиясынын (IIFA) сыйлыгын алган. 2016-жылы актер алгачкы жолу праймтаймдык "Эмми" сыйлыгын "Америкалык кылмыш окуясы,:эл О. Жей Симпсонго каршы" (англ. American Crime Story: The People v. O. J. Simpson) аттуу криминалдык сериал-антологиясында продюсер катары алган. Бул фильм үчүн дагы бир жолу "Эмми" сыйлыгына жана "Алтын глобус" сыйлыгына жактоочу Роберт Шапиронун ролу үчүн талапкер болгон.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Тим Рот

Тимоти Саймон Рот (1961-жылдын 14-майында туулган) - англиялык актер жана режиссер. "Улуу Британияда жасалган (англ. Made in Britain, 1982) деген телесериалда анын алгачкы чыгармачылык тушоосу кесилген. Актерго "Сокку" (англ. Hit, 1984) тасмасындагы ролу атак алып келип, Британия кино жана телекөрсөтүү академиясынын сыйлыгына алгачкы жолу талапкер болгон. Роттун ийгилиги "Ашпозчу, ууру, анын аялы жана аялынын сүйгөнү" (англ. The Cook, the Thief, His Wife & Her Lover, 1989), "Винсент жана Тео" (англ. Vincent & Theo, 1990) "Розенкранц жана Гильденстерн жансыз" (англ. Rosencrantz & Guildenstern Are Dead, 1990) деген тасмаларда жанган.

Ал кийинчерээк, Квентин Тарантинонун "Кутурган иттер" (англ. Reservoir Dogs, 1992), "Кылмыш окуясы" (англ. Pulp Fiction, 1994), "Төрт бөлмө" (англ. Four Rooms, 1995) жана "Жексур сегиз" (англ. The Hateful Eight, 2015) тасмаларында роль жараткан. Актер "Роб Рой" (англ. Rob Roy, 1995) тарыхый тасмасы үчүн Британия кино жана телекөрсөтүү академиясынын "Эң мыкты актер" номинациясын уткан жана "Экинчи пландагы эң мыкты актер" номинациясында "Оскар" сыйлыгына талапкер болгон. Т. Роттун алгачкы режиссердук иши "Согуш талаасы"(англ. The War Zone, 1999), деп аталып, ал көптөгөн сыйлыктарды багындырган.

Актердун башка көрүнүктүү тасмаларына "Туткундар" (англ. Captives, 1994), "Кичинекей Одесса" (англ. Little Odessa (1994) "Баары сүйөм дейт( англ. Everyone Says I Love You, 1996), "Туюк абал" (англ. Gridlock'd, 1997), "Калпычы" (англ. Deceiver, 1997), "1900-жылдын легендасы" (англ. Legend of 1900, 1999), "Маймылдар планетасы" (англ. Planet of the Apes, 2001), "Жеңилбес" (англ. Invincible, 2001), "Тамашалуу оюндар" (англ. Funny Games, 2007), "Укмуштуу Налк" (англ. The Incredible Hulk, 2008), "Арачы" (англ. Arbitrage, 2012), "Күчү майтарылгандар" (англ. Broken, 2012), "Селма" (англ Selma, 2014) жана " 600 миль" (англ. 600 Miles, 2016) кирет. Ал ошондой эле "Мени алдачы" (англ. Lie to Me, 2009—2011) тасмасында доктор Кэл Лайтмандын ролун ойногон.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Жозеф Гордон-Левитт

Жозеф Леонард Гордон-Левитт (/ lɛvᵻt / 17 Март, 1981-жылы 17-мартта туулган) - америкалык актер жана режиссер. Анын чыгармачылыгы балалык чагынан эле башталып, актер "Дарыя аккан жерде" (англ. A River Runs Through It), "Талаа четиндеги периштелер" (англ. Angels in the Outfield), "Сендеги мен жаман көргөн он сапат" (англ.10 Things I Hate About You) тасмаларына тартылып, "Күндөн алыс турган үчүнчү планета" (англ. Third Rock from the Sun) комедиясында Томми Соломондун ролун аткарган. Актер Колумбия университетине окуу үчүн кинодон тыныгуу алган, бирок 2004-жылы окуусун таштап кайрадан эле кино тармагына келген. Андан кийин "Жайдын беш жүз күнү" (англ.500 Days of Summer), "Башталыш" (англ. Inception), "Хэшер" (англ. Hesher) "Элүүгө элүү" (англ.50/50), "Ыкчам жеткирүү" (англ. Premium Rush), "Кара рыцарь" (англ. The Dark Knight Rises), "Убакыт торчосу" (англ. Looper), "Кыш (кирпич)" (англ. Brick), "Сыртка карай" (англ. The Lookout), "Линкольн" (англ. Manic, Lincoln), "Кобранын урушу" (англ. Mysterious Skin and G.I. Joe: The Rise of Cobra) тасмаларына тартылган. 2015-жылы Роберт Земекис тарткан "Сейил" (англ. The Walk) тарыхы тасмасында Филип Петинин ролун аткарган, 2016-жылы Оливер Стоундун "Сноуден" (англ. Snowden) тасмасында Эдвард Сноудендин ролун ойногон.

Ал 2004-жылы "hitRECord" он лайн продюсердик компаниясын түптөгөн жана өзүнүн телесериалдарын жайгаштырган. 2013-жылы Ж. Гордон-Левитт "Дон Жуан" (англ. Don Jon) комедиясынын сценарийин жазып, режиссердук ишин жасап жана өзү ойногон. Ал ага чейин 2010-жылы "Морган Моргансендин тагдыр менен жолуккан күнү" (англ. Morgan M. Morgansen's Date with Destiny and Morgan) жана "Тагдырдын он биринчи күнү" (англ. Destiny's Eleventeenth Date: The Zeppelin Zoo) кыскаметраждуу тасмаларынын режиссеру болгон.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Харрисон Форд

Харрисон Форд (1942-жылдын 13-июлунда туулган) - америкалык актер жана тасма продюсери. Ал дүйнөлүк атак-даңкка “Жылдыздар согушу” (англ. Star Wars) сериалындагы Хан Солонун жана “Индиана Жонс” (англ. Indiana Jones) сериалында башкы каармандын ролун ойноо аркылуу жетишкен. Актер “Лезвие кырында чуркоо”( англ. Blade Runner, 1982) тасмасында Рик Декарддын ролун жараткан. 1985-жылы тартылган “Күбө” (англ. Witness ) аттуу романтикалык триллерде Жон Буктун ролу үчүн “Оскар” сыйлыгынын “Эң мыкты актер” номинациясына көрсөтүлгөн. Ошондой эле “Патриоттук оюндар” (англ. Patriot Games, 1992) тасмасында Жек Райандын ролун ойноп, “Ачык жана азыркы коркунуч” (англ. Clear and Present Danger, 1994) тасмасына дагы тартылган.

Анын чыгармачылыгы алтымыш жылдык доорду камтыйт. Актер Голливуд блокбастер тасмалары “Кыямат жакын” (англ. Apocalypse Now, 1979); “Айыпсыздык презумпциясы (англ. Presumed Innocent, 1990); “Качкын” (англ. The Fugitive, 1993); “Президенттин учагы” (англ. Air Force One, 1997) жана “Жалган эмнени жашырат” (англ. What Lies Beneath, 2000) тасмаларында ойногон. Ал ойногон алты фильм АКШнын Улуттук фильм реестрине катталган. Алар – “Америка граффитиси” (англ. American Graffiti, 1973), “Сүйлөшүү” (The Conversation, 1974), “Жылдыздар согушу” (англ. Star Wars, 1977), “Империя кайра сокку урат”(англ. The Empire Strikes Back (1980), “Жоголгон кемени издей” (англ. Raiders of the Lost Ark, 1981) жана “Лезвие кырында чуркоо" (англ. Blade Runner, 1982) болуп саналат.

1997-жылы "Эмпайр" журналынын аныктоосу боюнча “Бардык мезгилдердин эң мыкты 100 тасма жылдызы” тизмесинде Харрисон Форд биринчи орунда турган. [колдонулуучу булакты көрсөтүү керек].2016-жылга карата АКШнын ички прокатындагы Х.Форд катышкан тасмалардин кирешеси АКШда $ 4, 7 миллиард түзсө, дүйнөлүк деңгээлде $ 6 миллиард долларды түзүп, ал АКШнын кирешеси эң көп актеру катары таанылган.. Х. Форд Калиста Флокхартга үйлөнгөн.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Рэйчел Макадамс

Рэйчел Анна Макадамс (1978-жылдын 17-ноябрында туулган) - канадалык актриса. Ал Йорк университетиндеги төрт жылдык театралдык студияны 2001-жылы бүтүргөндөн кийин, алгач канадалык телеканалда эмгектенген. 2002-жылы тартылган "Сонун Пирог" (англ. Perfect Pie) деген фильмде роль жараткан жана аталган фильм үчүн "Жени" сыйлыгын алган. "Менин атым Танино" (англ. My name is Tanino) жана "Салмоор жана Жебелер" (англ. Slings and Arrows) тасмалары үчүн "Жемини" сыйлыгына татыктуу болгон. 2002-жылы ал өзүнүн Голлливуддагы дебюттук ролун "Балапан" (англ. Hot Chick) тасмасында ойногон. Р. Макадамсты атактуулукка жеткирген тасмалар - "Жаман кыздар" (англ. Mean Girls) жана "Күндөлүк" (англ. The Notebook) болду. 2005-жылы " Күтүлбөгөн коноктор" (англ. Wedding Crashers), "Кызыл көз" (англ. Red Eye) жана " Ынтымактуу үй-бүлө" (англ. The Family Stone) тасмаларында роль жараткан. Медиа каражаттары тарабынан Р. Макадамсга Голливуддун "жаңы жылдыз (селкиси)" (ит гиөл) деген популярдуу наам ыйгарылган жана Британия кино жана телекөрсөтүү академиясынын "Жаңыдан чыгып келаткан эң мыкты актриса" сыйлыгын алганРэйчел МакАдамс: кызыктуу фактылар. 

Эки жылдык чыгармачылык тыныгуудан соң Р. Макадамс 2008-жылы прокаты чектелген "Үй-бүлөлүк турмуш" (англ. Married Life) жана "Бактылуу бири" (англ. The Lucky Ones) деген криминалдык драмаларда ойнойт. Актриса сахнадагы атактуулукка кайрадан "Оюндун жүрүшү" (англ. State of Play), "Убакыт саякатчысынын жубайы (англ. The Time Traveler's Wife), "Шерлок Холмс" (англ. Sherlock Holmes) тасмаларындаги ролдору аркылуу жетишкен. 2010-жылы актрисага ылайыкташтырылып жазылган "Таңкы жарык" (англ. Morning Glory) тасмасында ойногон. 2015-жылы Р. А. Макадамстын эң мыкты ролдору Home Box Office компаниясы тарабынан тартылган "Чыныгы детектив" (англ. True Detective) криминалдык драмасынын экинчи сезонундагы жана "Прожектор" ( англ. Spotlight) (журналист Саша Пфайфер)тасмаларына таандык. Актриса аталган фильмдеги ролу үчүн " Экинчи пландагы эң мыкты актриса" номинациясында "Оскар" сыйлыгына көрсөтүлгөн.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Ума Турман

Ума Каруна Турман (1970-жылдын 29-апрелинде туулган) - америкалык актриса жана модель. Актриса романтикалык комедияларда, мелодрамаларда, драмаларда, илимий-фантастикалык тасмаларда, экшн тасмаларында ойноп өзүнүн чыгармачылык диапазону кеңири экендигин далилдей алган. Британиядагы Vogue журналынын 1985-жылдын декабрь айындагы жана 1986-жылдын май айындагы башкы бетине актрисанын сүрөтү жарыялангандан соң, "Коркунучтуу байланыш" (англ. Dangerous Liaisons, 1988) тасмасында ойногон. У. Турман Квентин Тарантинонун "Кылмыш окуясы" (англ. Pulp Fiction, 1994) тасмасындагы ролу ага дүйнөлүк атак алып келген, бул фильмдеги ролу үчүн "Оскар", "Алтын глобус" жана Британия кино жана телекөрсөтүү академиясынын сыйлыгына жана "Алтын глобус" сыйлыгынын "Экинчи пландагы эң мыкты актриса" номинациясына көрсөтүлгөн. Актриса 1990-жылдарда "Бэтмен и Робин" (англ. Batman & Robin, 1997), "Гаттака" (англ. Gattaca, 1997) and "Бактысыздар" (фр.Les Misérables, 1998) тасмаларына тартылган.

У. Турман "Сокурлук (англ. Hysterical Blindness, 2002) тасмасындагы ролу үчүн "Телевизиондук сериалдагы эң мыкты актриса" номинациясында "Алтын глобус" сыйлыгына татыктуу болгон. Квентин Тарантинонун "музасы" деген атка ээ болгон У. Турман, режиссер менен кайрадан "Биллди өлтүрүү" (англ. Kill Bill, 2003–2004) сериалына тартылып, ал ролу үчүн "Алтын глобус" сыйлыгынын дагы эки номинациясына көрсөтүлгөн. Акыркы он жылдыктагы тасмаларына "Зыңк бол" (англ. Be Cool, 2005), "Продюсерлер" (англ. The Producers, 2005) and "Менин мурдагы супер сүйүктүү колуктум" (англ. My Super Ex-Girlfriend, 2006) кирет. Ал праймтаймдык "Эмми" сыйлыгынын "Мыкты конок актриса" номинациясына "Ийгилик"(англ. Smash, 2012) тасмасындагы беш эпизоддук ролу үчүн көрсөтүлгөн. У. Турман "Нимфоманка" (англ. Nymphomaniac, 2013) деген эки бөлүмдөн турган тасмадагы экинчи пландагы ролу үчүн дагы көрүүчүлөрдун сүймөнчүлүгүнө ээ болгон.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Лоуренс Жон Фишборн

Лоуренс Жон Фишборн III (1961-жылдын 30-июлунда туулган) - америкалык актер, драматург, режиссер жана продюсер. Ал "Матрица" (англ. The Matrix) үчилтигинде Морфеустун, "Коңшу балдар" (англ. Boyz n the Hood, 1991) тасмасында "Ачуулуу" Жейсон Стайлстын, "Бүгүн кыямат" (англ. Apocalypse Now, 1979) тасмасында "Таза" Тайрон Миллердин ролу менен таанымал болгон.

У. Шекспирдин чыгармасынын негизинде чоң студияда тартылган режиссер Оливер Паркердин "Отелло" (англ. Othello) тасмасынде башкы каармандын ролун ойногон биринчи африкалык-америкалык актер болуп калды. "Аны менен сүйүүнүн эмне иши бар" (англ. What's Love Got to Do With It) тасмасындагы Айк Тернердин ролу үчүна актер "Оскар" сыйлыгынын "Эң мыкты актер" номинациясына көрсөтүлгөн. "Эки поезддин жарышы" (англ. Two Trains Running, 1992) пьсеасындагы оюуну үчүн "Эң мыкты актер" номинациясында Тони сыйлыгын алган. "Трибека" (англ. TriBeCa, 1993) драмасындагы ролу ага "Драмага чакырылган эң мыкты актер" номинациясында "Эмми" сыйлыгын ыйгарган.

Фишборн "Терең максат менен" (англ. Deep Cover) жана "Нү-Йорк падышасы" (англ. King of New York) деген классикалык- культтук тасмаларында ойногон. 2008-жылдан 2011-жылга чейин "C.S.I.: Кылмыш жайы" (англ. CSI: Crime Scene Investigation) тасмасында доктор Рэймонд Лэңстондун, 2013-жылдан 2015-жылга чейин "Ганнибал (Киши жегич)" (англ. Hannibal) триллеринде Жек Кроуфорддун ролун аткарган. 2013-жылы "Болот адам" (англ. Man of Steel) деген режиссер Зак Снайдердин фантастикалык боевик тасмасында Перри Уайттын ролун аткарса, 2016-жылы "Бэтмен суперменге каршы: Адилеттүүлүк таңында" (англ. Batman v Superman: Dawn of Justice) тасмасында дагы катышкан.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Камерон Диас

Камерон Мишел Диас (1972-жылдын 30-апрелинде туулган) - америкалык актриса, продюсер жана мурунку модель. Актрисага “Маска” (англ. The Mask, 1994), “Эң жакын досумдун үйлөнүү тою” (англ. My Best Friend's Wedding, 1997) жана “Мэри тууралуу бир нерсе” (англ. There's Something About Mary, 1998) тасмаларындагы ролдору атак-даңк алып келген. К. Диас “Шрек” (англ. Shrek, 2001–10) тасмасынде Фионанын үнүн коштогон. Актрисаны “Чарлинин периштелери” (англ. Charlie's Angels, 2000) жана ушул тасманын бир бөлүгү болгон “ Толтурулган газ”( англ.Charlie's Angels: Full Throttle, 2003), “Татына” ( англ.The Sweetest Thing, 2002), “Элдешкис эже-сиңди” ( In Her Shoes, 2005), “Өргүү” (англ. The Holiday, 2006), “Лас-Вегастагы окуя” (англ. What Happens In Vegas, 2008), “Менин эжемдин колдоочусу” (англ. My Sister's Keeper, 2009), “Мырза” (англ. Knight and Day, 2010), “Жашыл аары” (англ. The Green Hornet, 2011), “Жаман мугалим” (англ. Bad Teacher, 2011), “Кош бойлуу кезде эмнени күтүү керек”(англ. What to Expect When You're Expecting, 2012), “Кеңешчи” (англ. The Counselor, 2013), “Башка аял” (англ. The Other Woman, 2014), “Чоңдор үчүн тасма” (англ. Sex Tape, 2014) жана “Энни (англ. Annie, 2014) тасмаларындагы ролдору ийгилик коштогон. 

К. Диаска “Алтын глобус” сыйлыгынын төрт номинациясы “Жон Малкович болуу” (англ. Being John Malkovich, 1999), “Ванилдүү асман” (англ. Vanilla Sky, 2001), “Нү-Йорк_бандалары” (англ. Gangs of New York, 2002), “Мэри тууралуу бир нерсе” (англ. There's Something About Mary, 1998) деген тасмалардаги ролдору үчүн ыйгарылган. Актриса “Мэри тууралуу бир нерсе” ( англ. There's Something About Mary, 1998) тасмасы үчүн Америка Кино сынчылар коомунун сыйлыгынын “Эң мыкты актриса” номинациясын утуп алган. 2013-жылы К. Диас Голливуддагы жашы 40тан жогору кирешеси эң көп актриса деп таанылган. 2015-жылы америкалык кино прокатта актрисанын тасмалари үч миллиард АКШ долларынан ашык киреше алып келген, ал эми дүйнөлүк масштабда бул сандык көрсөткүч жети миллиардды түзгөн жана К.Диас АКШдагы Скарлетт Йохансон (Scarlett Johansson) жана Эмма Уотсондон (Emma Watson) кийинки кирешеси эң көп үчүнчү актриса деп аталган.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары
Лиам Нисон

thumb|Liam Neeson (2012)

Лиам Жон Нисон (1952-жылдын 7-июнунда туулган) - Түндүк Ирландиялык актер. 1976-жылы Белфастагы "Lyric Players" театрында эки жыл ойногон. Андан кийин "Экскалибур" (англ. Excalibur, 1981) тасмасына тартылган. 1982-1987-жылдарынын аралыгында, Нисон беш кинофильмде роль жараткан; алардын ичинен эң көрүнүктүүлөрү Мел Гибсон менен Энтони Хопкинс менен чогуу катышкан "Баунти (англ. The Bounty, 1984) жана Роберт Де Ниро жана Джереми Айронс менен кошо катышкан "Миссия-кызмат" (англ. The Mission, 1986) тасмалары болду. Ал "Жакын тууган" (англ. Kin, 1989) тасмасында Патрик Суэйзи менен бирге башкы каармандардын ролдорун ойногон. 

Актер 1993-жылы "Оскар" сыйлыгын жеңген Стивен Спилбергдин "Шиндлер тизмеси" (англ. Schindler's List) тасмасынде башкы ролу үчүн таанымал болгон. Ал "Майкл Коллинз" (англ. Michael Collins, 1996) тасмасында башкы ролду ийгиликтүү ойногон, андан кийин "Бактысыздар" (Les Misérables, 1998), "Жылдыздуу согуштар" (англ. Star Wars, 1999),"Кинси" (англ. Kinsey, 2004), "Бэтмен: башталыш" (англ. Batman Begins as Ra's al Ghul, 2005),"Туткун" (англ. Taken, 2008–15), "Титандар урушу" (англ. Clash of the Titans, 2010), "Нарния хроникасы" (англ. The Chronicles of Narnia, 2005–10) жана "Карышкырлар менен кармашуу" (англ. The Grey, 2011) сыяктуу тасмаларга тартылган. 

Ал көптөгөн сыйлыктарга ээ болгон, анын ичинде "Эң мыкты актер" номинациясында "Оскар" сыйлыгын, Британия кино жана телекөрсөтүү академиясынын "Башкы ролдогу эң мыкты актер"номинациясын, жана "Алтын глобус" сыйлыгынын "Көркөм фильмдеги эң мыкты актер" номинациясын жеңип алган. Empire журналы Л. Нисонду "Кино тарыхындагы эң сексуалдуу 100 актер" жана "Бардык мезгилдердин эң мыкты 100 кино жылдызы " тизмелерине кошкон.

 Өмүр таржымалы 

 Жеке жашоосу 

 Тартылган тасмалары 

 Шилтемелер 
Категория:Кино жылдыздары